સાઉથ મુંબઈના કાલબાદેવી પાસે આવેલી દાદીશેઠ અગિયારી લેનના બિલ્ડિંગ-નંબર ૫૭ (વ્યાસ બિલ્ડિંગ)માં રહેતા વ્યાસપરિવારમાં ૧૧૭ વર્ષથી ગણેશોત્સવની ઉજવણી કરવામાં આવે છે. અત્યારે આ પરિવારની છઠ્ઠી પેઢી અતિઉત્સાહપૂર્વક ગણેશોત્સવ મનાવી રહી છે. અત્યારે દાદીશેઠ અગિયારી લેનમાં વ્યાસપરિવારના ૭૫ વર્ષના વડીલથી લઈને ત્રણ વર્ષના બાળકનો ચાર પેઢીના પચીસ જણનો પરિવાર સાથે રહે છે અને ગણેશોત્સવની ઠાઠમાઠથી ઉજવણી કરે છે.